ddrg/super_eurlex huggingface dataset:
Euroopa Liidu Teataja L 367 , 23/12/1981 Lk 0003 - 0003

Soomekeelne eriväljaanne: Peatükk 3 Köide 14 Lk 0093

Hispaaniakeelne eriväljaanne: Peatükk 03 Köide 23 Lk 0243

Rootsikeelne eriväljaanne: Peatükk 3 Köide 14 Lk 0093

Portugalikeelne eriväljaanne Peatükk 03 Köide 23 Lk 0243



Nõukogu määrus (EMÜ) nr 3671/81, 15. detsember 1981, teatavate Türgist pärit põllumajandussaaduste ja -toodete ühendusse importimise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: nõukogu 20. jaanuari 1981. aasta määruse (EMÜ) nr 562/81 (tollimaksude vähendamise kohta teatavate Türgist pärit põllumajandussaaduste ja -toodete ühendusse importimisel) [1] artikli 1 lõikega 2 nähakse ette, et toodete puhul, mille suhtes ühenduse eeskirjad näevad ette impordihinna järgimist, on soodustariifi kohaldamise tingimuseks selle hinna järgimine; teatavate puu- ja köögiviljade ühendusse importimisel tuleb majandusaasta osa jooksul järgida võrdlushinda; võrdlushindade kehtimise ajal arvutatakse imporditud toodete hinnad piiril vastavalt nõukogu 18. mai 1972. aasta määruse (EMÜ) nr 1035/72 (puu- ja köögiviljaturu ühise korralduse kohta, [2] viimati muudetud määrusega (EMÜ) nr 1116/81 [3]) artiklile 24; kui asjaomase mitteliikmesriigist pärit toote hind piiril on võrdlushinnast madalam, kehtestab komisjon asjaomasest riigist tuleva ekspordi suhtes tasakaalustusmaksu; Türgist pärit puu- ja köögiviljade impordi suhtes tasakaalustusmaksu kehtestamine on samaväärne määruse (EMÜ) nr 562/81 artikli 1 lõikega 2 ettenähtud tingimuste täitmata jätmise kindlakstegemisega; samal ajal tuleks peatada asjaomaste toodete suhtes soodustariifi kohaldamine; selle peatamise tulemusena tuleb kohaldada enne 1. jaanuari 1981 kehtinud tollimaksu ja peatamine peab piirduma ajavahemikuga, mil kohaldatakse tasakaalustusmaksu, ON VASTU VÕTNUD KÄESOLEVA MÄÄRUSE: Artikkel 1 Kui komisjon kehtestab vastavalt määruse (EMÜ) nr 1035/72 artiklitele 25 ja 25a tasakaalustusmaksu teatavate Türgist pärit puu- ja köögiviljade impordi suhtes, taaskehtestab ta samal ajal nende toodete suhtes enne 1. jaanuari 1981 kohaldatud tollimaksud. Artikkel 2 Kui komisjon kaotab artiklis 1 osutatud tasakaalustusmaksu, taaskehtestab ta samal ajal soodustollimaksu. Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 15. detsember 1981 Nõukogu nimel eesistuja D. Howell [1] EÜT L 65, 11.3.1981, lk 1. [2] EÜT L 118, 20.5.1972, lk 1. [3] EÜT L 118, 30.4.1981, lk 1. --------------------------------------------------
Euroopa Liidu Teataja L 211 , 31/07/1981 Lk 0028 - 0029

Hispaaniakeelne eriväljaanne: Peatükk 03 Köide 22 Lk 0249

Portugalikeelne eriväljaanne Peatükk 03 Köide 22 Lk 0249



Komisjoni määrus (EMÜ) nr 2180/81, 30. juuli 1981, milles sätestatakse seakasvatussektori investeeringutoetuste piirangute rakenduseeskirjad EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 30. juuni 1981. aasta määrust (EMÜ) nr 1945/81, millega piiratakse investeeringutoetusi seakasvatussektoris, [1] eriti selle artiklit 1, ning arvestades, et: määruses (EMÜ) nr 1945/81 sätestatud seakasvatussektori investeeringutoetuste piirangute kohaldamiseks on vaja määrata kindlaks suhe nuumseakohtade ümberarvestamiseks tõuemiste kohtadeks; tuleks määratleda määruse (EMÜ) nr 1945/81 artikli 1 lõikes 1 osutatud lubatud erandi ulatus ja sätestada miinimumnõuded, millele peavad vastama liikmeriikide kõnealuse erandi lubamist käsitlevad taotlused; selliste lubatud erandite mõju hindamiseks tuleb sellise loa saanud liikmesriikidelt nõuda asjakohaste aastaaruannete esitamist; alaline põllumajandusstruktuuride komitee ei ole oma eesistuja poolt kindlaksmääratud tähtaja jooksul arvamust esitanud, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1945/81 artiklis 1 nimetatud 550 seakohta on nuumsea kohad. Üks tõuemise koht vastab 6,5 nuumsea kohale. Artikkel 2 1. Liikmesriikidele antud luba muuta talumajapidamise arengukava kontekstis 550 seakoha arvu piiratakse erijuhtudele, mil arengukava kohase talumajapidamise oodatav tulu ei taga 1,5 inimtööühikule võrreldavat sissetulekut. 2. Seakohtade arvu võib määruse (EMÜ) nr 1945/81 artikli 1 kohaselt suurendada üksnes niivõrd, kuivõrd see on vajalik, et tagada asjaomase arengukava raames võrreldav sissetulek kuni 1,5 inimtööühiku puhul. Artikkel 3 Määruse (EMÜ) nr 1945/81 artikli 1 lõike 1 kohaselt luba taotlev liikmesriik peab samaaegselt esitama komisjonile arvutusmeetodi üksikasjaliku kirjelduse. See arvutusmeetod peab sisaldama eelkõige järgmist seakasvatusega seotud teavet: - nuumsigade ja tõuemiste kohtadega seotud kulud, - põrsaste, nuumsigade, tõuemiste ja sööda eest makstavad hinnad, - järglaskondade arv emise kohta aastas, - sigade arv nuumamiskoha kohta aastas. Artikkel 4 Liikmesriik, kes saab loa muuta seakohtade arvu, esitab komisjonile enne järgmise aasta 1. maid aastaaruande erijuhtude kohta, mil seakohtade arvu on talumajapidamise arengukava kontekstis muudetud. Aruanne sisaldab eelkõige teavet erijuhtude arvu ja iga juhu puhul seakohtade arvu kohta. Artikkel 5 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. juuli 1981 Komisjoni nimel president Gaston Thorn [1] EÜT L 197, 20.7.1981, lk 31. --------------------------------------------------
Komisjoni määrus (EMÜ) nr 3558/81,

8. detsember 1981,

kaupade klassifitseerimise kohta ühise tollitariifistiku alamrubriiki 71.16 A

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 16. jaanuari 1969. aasta määrust (EMÜ) nr 97/69 ühise tollitariifistiku nomenklatuuri ühtseks kohaldamiseks võetavate meetmete kohta, [1] viimati muudetud Kreeka ühinemisaktiga, eriti selle artiklit 3,

ning arvestades, et:

tuleb vastu võtta sätted, et tagada ühise tollitariifistiku nomenklatuuri ühtne kohaldamine selliste kõrvarõngaste klassifitseerimisel, mis on steriilses pakendis või mitte, valmistatud kulla või hõbedaga kaetud terasest ja mis koosnevad dekoratiivse peaga tihvtist ja liblikakujulisest kinnitusest ning mille tihvti abil läbistatakse kõrvalest spetsiaalse vahendiga, millega kõrvarõngas kinnitatakse kõrvalesta külge;

nõukogu määrusele (EMÜ) nr 950/68, [2] viimati muudetud määrusega (EMÜ) nr 3300/81, [3] lisatud ühises tollitariifistikus loetletakse kunstehted rubriigis 71.16 ja kirurgiainstrumendid rubriigis 90.17; kõnealuseid esemeid võib klassifitseerida mõlemasse eespool nimetatud rubriiki;

tavaliselt ei ole nende esemete puhul vajalik arsti sekkumine diagnoosi panemiseks, haiguse raviks või ärahoidmiseks või opereerimiseks Tollikoostöö Nõukogu nomenklatuuri rubriigi 90.17 selgitavate märkuste esimese lõigu tähenduses; isegi armistumise ajal, kui need esemed takistavad tehtud augu kinnikasvamist, täidavad nad eelkõige ehte funktsiooni grupi 71 märkuse 10 punkti a tähenduses;

seetõttu kuuluvad need kõrvarõngad rubriiki 71.16; kuna need on mitteväärismetallist, tuleb need klassifitseerida alamrubriiki 71.16 A;

käesoleva määrusega ettenähtud meetmed on kooskõlas ühise tollitariifistiku nomenklatuuri komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Kõrvarõngad, mis on steriilses pakendis või mitte, valmistatud kulla või hõbedaga kaetud terasest ja mis koosnevad dekoratiivse peaga tihvtist ja liblikakujulisest kinnitusest ning mille tihvti abil läbistatakse kõrvalest spetsiaalse vahendiga, millega kõrvarõngas kinnitatakse kõrvalesta külge, klassifitseeritakse ühise tollitariifistiku rubriiki:

71.16 Kunstehted:

A. Mitteväärismetallist

Artikkel 2

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 8. detsember 1981

Komisjoni nimel

komisjoni liige

Karl-Heinz Narjes

[1] EÜT L 14, 21.1.1969, lk 1.

[2] EÜT L 172, 22.7.1968, lk 1.

[3] EÜT L 335, 23.11.1981, lk 1.

--------------------------------------------------
Euroopa Liidu Teataja L 345 , 01/12/1981 Lk 0050 - 0051

Soomekeelne eriväljaanne: Peatükk 3 Köide 14 Lk 0080

Hispaaniakeelne eriväljaanne: Peatükk 03 Köide 23 Lk 0200

Rootsikeelne eriväljaanne: Peatükk 3 Köide 14 Lk 0080

Portugalikeelne eriväljaanne Peatükk 03 Köide 23 Lk 0200



Komisjoni määrus (EMÜ) nr 3423/81, 30. november 1981, liikmesriikide andmevahetuse kohta, mis käsitleb toiduabina välja veetud teravilja- ja riisitooteid EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2727/75 teraviljaturu ühise korralduse kohta, [1] viimati muudetud määrusega (EMÜ) nr 1949/81, [2] eriti selle artiklit 24, võttes arvesse nõukogu 21. juuni 1976. aasta määrust (EMÜ) nr 1418/76 riisituru ühise korralduse kohta, [3] viimati muudetud Kreeka ühinemisaktiga, eriti selle artiklit 26, ning arvestades, et: ühenduse toiduabikonventsiooni raames võetud kohustused tuleb täita tihedas koostöös teravilja- ja riisituru ühise korralduse juhtimisega nii ühenduse kui ka siseriiklike toiduabiprogrammide puhul; mainitud konventsiooni puhul on vaja, et komisjoni käsutuses oleksid teatavad andmed ühenduse ja siseriiklike toiduabiprogrammide rakendamise kohta; käesoleva määrusega ette nähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. Liikmesriigid edastavad komisjonile iga kalendrikuu kohta hiljemalt nelja nädala jooksul pärast vastava kuu lõppu lisas loetletud andmed, mis käsitlevad teravilja- ja riisitoodete väljavedu nii siseriikliku kui ka ühenduse toiduabina toiduabikonventsiooni raames. 2. Programmide kohta, mis on teostatud 1. augustist 1981 kuni käesoleva määruse jõustumise kuupäevani, edastavad liikmesriigid komisjonile lõikes 1 nimetatud andmed hiljemalt 31. detsembriks 1981. Artikkel 2 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõigis liikmesriikides. Brüssel, 30. november 1981 Komisjoni nimel komisjoni liige Poul Dalsager [1] EÜT L 281, 1.11.1975, lk 1. [2] EÜT L 198, 20.7.1981, lk 2. [3] EÜT L 166, 25.6.1976, lk 1. -------------------------------------------------- LISA +++++ TIFF +++++ --------------------------------------------------
Euroopa Liidu Teataja L 314 , 04/11/1981 Lk 0005 - 0005

Hispaaniakeelne eriväljaanne: Peatükk 02 Köide 8 Lk 0286

Portugalikeelne eriväljaanne Peatükk 02 Köide 8 Lk 0286



Komisjoni määrus (EMÜ) nr 3149/81, 30. oktoober 1981, kaupade klassifitseerimise kohta ühise tollitariifistiku alamrubriiki 38.19 T EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 16. jaanuari 1969. aasta määrust (EMÜ) nr 97/69 ühise tollitariifistiku nomenklatuuri ühtseks kohaldamiseks võetavate meetmete kohta, [1] viimati muudetud Kreeka ühinemisaktiga, eriti selle artiklit 3, ning arvestades, et: tuleb vastu võtta sätted, et tagada ühise tollitariifistiku nomenklatuuri ühtne kohaldamine sellise toote tariifsel klassifitseerimisel, mis sisaldab D-glütsitooli (sorbitooli), millele on lisatud üks tuhandik 1,2-bensisotiasool-3-oon 1,1-dioksiidi (sahhariini); nõukogu määrusele (EMÜ) nr 950/68, [2] viimati muudetud määrusega (EMÜ) nr 3002/81, [3] lisatud ühise tollitariifistiku alamrubriigis 38.19 T nimetatud D-glütsitool (sorbitool) erineb alamrubriigis 29.04 C III nimetatust; grupi 29 märkuse 1 punktiga a nähakse ette, et kõnealuse grupi rubriikidesse klassifitseeritakse ainult iseseisvaid kindla keemilise koostisega ühendeid; ühe tuhandiku 1,2-bensisotiasool-3-oon 1,1-dioksiidi (sahhariini) lisamise tõttu ei ole võimalik käsitada kõnealust toodet iseseisva ühendina; täpsema rubriigi puudumise tõttu tuleb nimetatud toode klassifitseerida rubriiki 38.19 kui mujal nimetamata keemiatoode; kõnealused tooted peaksid kuuluma rubriigi 38.19 alamrubriiki 38.19 T; käesoleva määrusega ettenähtud meetmed on kooskõlas ühise tollitariifistiku nomenklatuuri komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Toode, mis sisaldab D-glütsitooli (sorbitooli), millele on lisatud üks tuhandik 1,2-bensisotiasool-3-oon 1,1-dioksiidi (sahhariini), kuulub ühise tollitariifistiku rubriiki 38.19 Keemiatööstuses ja sellega seotud tööstusharudes toodetavad, mujal nimetamata keemiatooted ja preparaadid (sh looduslike saaduste segudest koosnevad); keemiatööstuse ja sellega seotud tööstusharude mujal nimetamata tootmisjäägid: T. D-glütsitool (sorbitool), v.a alamrubriigis 29.04 C III nimetatud. Artikkel 2 Käesolev määrus jõustub 42. päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. oktoober 1981 Komisjoni nimel komisjoni liige Karl-Heinz Narjes [1] EÜT L 14, 21.1.1969, lk 1. [2] EÜT L 172, 22.7.1968, lk 1. [3] EÜT L 301, 22.10.1981, lk 1. --------------------------------------------------
Euroopa Liidu Teataja L 003 , 01/01/1981 Lk 0014 - 0014

Hispaaniakeelne eriväljaanne: Peatükk 03 Köide 20 Lk 0169

Portugalikeelne eriväljaanne Peatükk 03 Köide 20 Lk 0169



Nõukogu määrus (EMÜ) nr 42/81, 1. jaanuar 1981, millega lubatakse Kreeka Vabariigil lisada ühisesse tariifinomenklatuuri teatavate põllumajandussaaduste ja -toodete jaoks siseriiklikud alajaotused EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse 1979. aasta ühinemisakti, eriti selle artikli 65 lõike 3 teist lõiku, võttes arvesse komisjoni ettepanekut ning arvestades, et: vastavalt ühinemisakti artikli 65 lõike 3 esimesele lõigule kohaldab Kreeka alates 1. jaanuarist 1981 asutamislepingu II lisasse kuuluvate toodete puhul ühist tariifinomenklatuuri; artikli 65 lõike 3 teise lõigu kohaselt võib Kreekal siiski lubada lisada senised siseriiklikud alajaotused ühisesse tariifinomenklatuuri, et tollimaksude järkjärguline lähendamine ühisele tollitariifistikule või nende kaotamine ühenduses toimuks ulatuses, mis ei tekitaks raskusi ühenduse eeskirjade kohaldamisel; toodete jaoks, mida maksustatakse tollimaksudega, ei tekita selline luba mingeid raskusi ja on õigustatud juhul, kui ühise tollitariifistiku samasse alamrubriiki kuuluvate toodete puhul kehtivad erinevad maksumäärad; Kreekal tuleks lubada lisada eespool nimetatud toodete puhul ühisesse tariifinomenklatuuri siseriiklikud alajaotused, ON VASTU VÕTNUD KÄESOLEVA MÄÄRUSE: Artikkel 1 Asutamislepingu II lisasse kuuluvate toodete jaoks, mille puhul ühenduse eeskirjad näevad ette kolmandatest riikidest sissevedamisel tollimaksude kohaldamise, on Kreeka Vabariigil lubatud lisada ühisesse tariifinomenklatuuri kõik siseriiklikud alajaotused, mis on hädavajalikud, et tollimaksude järkjärguline lähendamine tariifistikule või nende kaotamine ühenduses toimuks ühinemisaktis sätestatud tingimustel. Artikkel 2 Käesolev määrus jõustub 1. jaanuaril 1981. Käesolev määrus on tervikuna siduv ja vahetult kohaldatav kõikides liikmesriikides. Brüssel, 1. jaanuar 1981 Nõukogu nimel eesistuja D. F. Van Der Mei --------------------------------------------------
Euroopa Liidu Teataja L 242 , 25/08/1981 Lk 0005 - 0005

Hispaaniakeelne eriväljaanne: Peatükk 03 Köide 23 Lk 0053

Portugalikeelne eriväljaanne Peatükk 03 Köide 23 Lk 0053

Soomekeelne eriväljaanne: Peatükk 3 Köide 13 Lk 0222

Rootsikeelne eriväljaanne: Peatükk 3 Köide 13 Lk 0222



Komisjoni määrus (EMÜ) nr 2429/81, 21. august 1981, millega muudetakse määrusi (EMÜ) nr 2191/81 ja (EMÜ) nr 2192/81 toetuse andmise kohta või ostmiseks EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud Kreeka ühinemisaktiga, eriti selle artikli 12 lõiget 3, ning arvestades, et: komisjoni määruste (EMÜ) nr 2191/81 [2] ja (EMÜ) nr 2192/81 [3] avaldatud tekstide kontrollimine näitab, et need ei ole identsed korralduskomitee poolt hääletatud tekstidega ning seetõttu tuleb kõnealused vead parandada; käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 2191/81 muudetakse järgmiselt. 1. Artikkel 7 asendatakse järgmisega: "Artikkel 7 Määruse (EMÜ) nr 1717/72 kohaldamine peatatakse, välja arvatud või puhul, mis on müüdud määruse (EMÜ) nr 1717/71 artiklis 4 osutatud ja enne käesoleva määruse jõustumist välja antud sertifikaatide esitamisel." 2. Prantsuskeelses versioonis artikli 3 lõike 7 punktis a asendatakse väljend "au moyen de ce bon;" väljendiga "au moyen de ce bon, ou". Artikkel 2 Määrust (EMÜ) nr 2192/81 muudetakse järgmiselt. 1. Ingliskeelses versioonis: a) asendatakse artikli 1 lõike 2 punktis a väljend "ostetud tootvas liikmesriigis" väljendiga "ostetud liikmesriigis"; b) artikli 1 lõike 2 punki b esimeses taandes asendatakse väljend "pakend, mis on nõuetekohaselt märgistatud, või" väljendiga "pakend on märgistatud vastavalt selle liikmesriigi eeskirjadele, kus toetuse saaja teeb ostu, või". 2. Prantsuskeelses versioonis asendatakse artikli 3 lõike 5 punktis a väljend "au moyen de ce bon;" väljendiga "au moyen de ce bon, ou". 3. Itaaliakeelses versioonis asendatakse artikli 3 lõike 5 punkti a lõpus sõna "nonché" sõnaga "o". 4. Hollandikeelses versioonis asendatakse artikli 3 lõike 5 punkti a lõpus väljend "van deze bon blijken;" väljendiga "van deze bon blijken, of". Artikkel 3 Käesolev määrus jõustub Euroopa Ühenduste Teatajas avaldamise päeval. Määrust kohaldatakse alates 4. augustist 1981. Käesolev määrus on tervikuna siduv ja vahetult kohaldatav kõikides liikmesriikides. Brüssel, 21. august 1981 Komisjoni nimel komisjoni liige Poul Dalsager [1] EÜT L 148, 28.6.1968, lk 13. [2] EÜT L 213, 1.8.1981, lk 20. [3] EÜT L 213, 1.8.1981, lk 24. --------------------------------------------------
Euroopa Liidu Teataja L 359 , 15/12/1981 Lk 0014 - 0014

Soomekeelne eriväljaanne: Peatükk 3 Köide 14 Lk 0087

Hispaaniakeelne eriväljaanne: Peatükk 03 Köide 23 Lk 0220

Rootsikeelne eriväljaanne: Peatükk 3 Köide 14 Lk 0087

Portugalikeelne eriväljaanne Peatükk 03 Köide 23 Lk 0220



Komisjoni määrus (EMÜ) nr 3582/81, 14. detsember 1981, millega muudetakse määrust (EMÜ) nr 2973/79, millega kehtestatakse üksikasjalikud rakenduseeskirjad eksporditoetuse andmiseks veise- ja vasikalihatoodetele, mille suhtes võib kolmandas riigis kohaldada impordi erirežiimi EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 805/68 veiseliha- ja vasikalihaturu ühise korralduse kohta, [1] viimati muudetud Kreeka ühinemisaktiga, eriti selle artikli 15 lõiget 2, võttes arvesse nõukogu 20. detsembri 1979. aasta määrust (EMÜ) nr 2931/79 eksporditoetuse andmise kohta põllumajandustoodetele, mille suhtes võib kolmandas riigis kohaldada impordi erirežiimi, [2] eriti selle artikli 1 lõiget 2, ning arvestades, et: komisjoni määruses (EMÜ) nr 2973/79 [3] (viimati muudetud määrusega (EMÜ) nr 2377/80 [4]) sätestatakse määruse (EMÜ) nr 2931/79 üksikasjalikud rakenduseeskirjad; Ameerika Ühendriigid võivad kohaldada erikorda 5000 tonni ühenduse päritolu ning teatavatele nõuetele vastava veise- ja vasikaliha iga-aastase sisseveo suhtes; kogemus on näidanud, et kõnealune kogus tuleks jaotada neljaks osaks kvartalite kaupa; komisjoni määruses (EMÜ) nr 77/81 [5] on sätestatud, et ekspordilitsentside taotlusi 1982. aasta jaanuariks võib esitada alates 16. detsembrist 1981; see säte tuleb tühistada, et võtta arvesse kõnealust uut süsteemi; käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2973/79 artikli 1 lõikele 1 lisatakse järgmine lõik: "See kogus jaotatakse neljaks osaks, millest kolm esimest, mis ei tohi ületada 1250 tonni, eksporditakse iga aasta kolme esimese kvartali jooksul. Komisjon määrab kindlaks neljanda kvartali jooksul eksporditava koguse." Artikkel 2 Määruse (EMÜ) nr 77/81 artikli 2 kolmas lõik jäetakse välja. Artikkel 3 Käesolev määrus jõustub 1. jaanuaril 1982. Käesolev määrus on tervikuna siduv ja vahetult kohaldatav kõikides liikmesriikides. Brüssel, 14. detsember 1981 Komisjoni nimel komisjoni liige Poul Dalsager [1] EÜT L 148, 28.6.1968, lk 24. [2] EÜT L 334, 28.12.1979, lk 8. [3] EÜT L 336, 29.12.1979, lk 44. [4] EÜT L 241, 13.9.1980, lk 5. [5] EÜT L 12, 14.1.1981, lk 5. --------------------------------------------------
31982R1964R(04)
21.7.1982 L 212/48 EUROOPA ÜHENDUSTE TEATAJA
Komisjoni 20. juuli 1982. aasta määruse (EMÜ) nr 1964/82 (milles sätestatakse teatavate kondita veiseliha
jaotustükkide ekspordi eritoetuste andmise tingimused) parandus
(Euroopa Liidu Teataja eriväljaanne 2004, 03. Põllumajandus, 05. köide, lk 146)
Leheküljel 146 artikli 1 teise lõigu
tekst: “Käesolevas määruses tähendab “tagaveerand” ühise tollitariifistiku 2. rühma lisamärkustes 1 A f ja g
määratletud rümpade või poolrümpade tagaveerandeid, millel on kuni üheksa ribi või üheksa ribi-
paari.”
asendatakse tekstiga: “Käesolevas määruses tähendab “tagaveerand” ühise tollitariifistiku 2. grupi lisamärkustes 1 A f ja g
määratletud rümpade või poolrümpade tagaveerandeid, millel on kuni üheksa ribi või üheksa ribi-
paari.”03/46. kd 274 Euroopa Liidu Teataja ET
Euroopa Liidu Teataja L 007 , 12/01/1982 Lk 0011 - 0011

Soomekeelne eriväljaanne: Peatükk 3 Köide 14 Lk 0193

Hispaaniakeelne eriväljaanne: Peatükk 03 Köide 24 Lk 0154

Rootsikeelne eriväljaanne: Peatükk 3 Köide 14 Lk 0193

Portugalikeelne eriväljaanne Peatükk 03 Köide 24 Lk 0154



Komisjoni määrus (EMÜ) nr 52/82, 11. jaanuar 1982, millega muudetakse määrust (EMÜ) nr 2182/77, milles sätestatakse üksikasjalikud eeskirjad külmutatud veiseliha müümiseks sekkumisvarudest ühenduses töötlemiseks EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 805/68 veise- ja vasikalihaturu ühise korralduse kohta, [1] viimati muudetud Kreeka ühinemisaktiga, eriti selle artikli 7 lõiget 3, ning arvestades, et: komisjoni määruses (EMÜ) nr 2182/77, [2] viimati muudetud määrusega (EMÜ) nr 983/81, [3] sätestatakse üksikasjalikud eeskirjad külmutatud veiseliha müümiseks töötlemiseks sekkumisvarudest; nimetatud määruses määratakse kindlaks koefitsiendid teatavas koguses konservides sisalduva külmutatud konditustatud liha koguse kindlaksmääramiseks; konservide puhul, mis sisaldavad 20—40 % liha, on ilmnenud, et teatavate toodete valmistamiseks vajalik lihakogus erineb kehtestatud koefitsiendi kohaldamisel saadud kogusest ettevõtjatest olenematutel põhjustel; kõnealune olukord põhjustab raskusi paljudele töötlemisettevõtetele; seetõttu on vaja lubada eriliste kontrolliprotseduuride kasutamist; veise- ja vasikalihaturu korralduskomitee pole oma eesistuja määratud tähtaja jooksul arvamust esitanud, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2182/77 artikli 1 lõikele 2 lisatakse järgmine lõik: "Kui lisa I peatüki 4. osas osutatud tüüpi toote valmistamiseks vajalik lihakogus erineb oluliselt lihakogusest, mis on saadud kõnealuse tootetüübi jaoks kehtestatud koefitsiendi 0,30 kohaldamisel, võib pädev asutus haldusjärelevalvesüsteemi raames ja lõikes 1 osutatud ostja taotlusel tunnustada asjaomase toote valmistamiseks vajaliku külmutatud lihakoguse individuaalset tõendamist." Artikkel 2 Käesolev määrus jõustub 19. jaanuaril 1982. Käesolev määrus on tervikuna siduv ja vahetult kohaldatav kõikides liikmesriikides. Brüssel, 11. jaanuar 1982 Komisjoni nimel komisjoni liige Poul Dalsager [1] EÜT L 148, 28.6.1968, lk 24. [2] EÜT L 251, 1.10.1977, lk 60. [3] EÜT L 99, 10.4.1981, lk 30. --------------------------------------------------